CELEX: E2019J0007
Language: fi
Date: 2020-07-16 00:00:00
Title: Tuomioistuimen Tuomio, annettu 16 päivänä heinäkuuta 2020, asiassa E-7/19 Tak – Malbik ehf. vastaan Islannin tie- ja rannikkolaitos sekä Þróttur ehf. (Julkiset hankinnat – Direktiivi 2014/24/EU – Rakennusurakkasopimus – Palveluhankintasopimus) 2020/C 374/07

5.11.2020   
            
            
               FI
            
            
               Euroopan unionin virallinen lehti
            
            
               C 374/44
            
         
      TUOMIOISTUIMEN TUOMIO,
      annettu 16 päivänä heinäkuuta 2020,
      asiassa E-7/19
      Tak – Malbik ehf. vastaan Islannin tie- ja rannikkolaitos sekä Þróttur ehf.
      
         
            (Julkiset hankinnat – Direktiivi 2014/24/EU – Rakennusurakkasopimus – Palveluhankintasopimus)
         
      
      (2020/C 374/07)
      Asiassa E-7/19, Tak – Malbik ehf. vastaan Islannin tie- ja rannikkolaitos sekä Þróttur ehf., julkisia hankintoja käsittelevä valituslautakunta (Kærunefnd útboðsmála) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee julkisista hankinnoista ja direktiivin 2004/18/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/24/EU ja erityisesti sen 2 artiklan 1 kohdan 6, 7 ja 9 alakohdan tulkintaa. EFTAn tuomioistuin, toimien kokoonpanossa Páll Hreinsson, presidentti, ja tuomarit Per Christiansen ja Bernd Hammermann (esittelevä tuomari), on antanut 16 päivänä heinäkuuta 2020 tuomion, jonka tuomiolauselma on seuraava:
      Pääasian olosuhteissa ei ole kyse julkisista hankinnoista ja direktiivin 2004/18/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/24/EU 2 artiklan 1 kohdan 6 alakohdassa tarkoitetusta rakennusurakkasopimuksesta. Hankintasopimus, jonka kohteena on muiden palvelujen kuin direktiivin 2014/24/EU 2 artiklan 1 kohdan 6 alakohdassa tarkoitettujen palvelujen hankinta, on direktiivin 2 artiklan 1 kohdan 9 alakohdassa tarkoitettu palveluhankintasopimus.